Скупштина града Врања на седници одржаној 18.12.2018.године, на основу чл. 35. ст.7. Закона о планирању и изградњи (''Службени гласник Републике Србије'', број 72/09, 81/09, 64/10 – Одлука УС, 24/11, 121/12, 42/13 – Одлука УС, 50/13 – Одлука УС, 98/13 – Одлука УС, 132/14, 145/14 и 83/18) и чл. 14.ст.1.тач. 2), чл. 32.ст.1.тач. 5), чл. 90.ст.1.тач. 6) и чл. 102.ст.1.тач.9) Статута Града Врања („Службени гласник Града Врања“, број 18/18-пречишћен текст), и члана 88. Пословника Скупштине града Врања“, (''Службени гласник града Врања'' број 3/18-пречишћен текст), донела је

**ОДЛУКУ**

**О УСВАЈАЊУ ГЕНЕРАЛНОГ УРБАНИСТИЧКОГ ПЛАНА ВРАЊА**

**Члан 1.**

Усваја се Генерални урбанистички план Врања (у даљем тексту ГУП ), који је у прилогу ове одлуке и чини њен саставни део.

**Члан 2.**

ГУП-ом као старешким развојним планом одређују се смернице просторног развоја грађевинског подручја града Врања.

**Члан 3.**

ГУП се састоји из текстуалног и графичког дела.

Текстуални део плана чине :

Полазне основе за израду плана , постојеће стање и стечене обавезе, плански део, правила грађења, спровођење плана, аналитичко документациона основа плана и прелазне и завршне одредбе.

Графички део плана садржи:

*Постојеће стање*

1. Граница плана и обухват грађевинског подручја Р 1: 10000

2. Постојећа намена површина Р 1: 10000

*Планирано стање*

3. Граница плана, обухват грађевинског подручја и подела на зоне Р 1:10000

4. Планиране намене површина-претежне намене Р 1:10000

5. Генерални правци регулације саобраћаја Р 1:10000

6. Генерални правци регулације водопривредне инфраструктуре Р 1:10000

7. Генерални правци регулације електроенергетске инфраструктуре Р 1:10000

8. Генерални правци регулације телекомуникационе инфраструктуре Р 1:10000

9. Генерални правци регулације гасоводне инфраструктуре Р 1:10000

10. Ограничења урбаног развоја Р 1:10000

11. Границе планова генералне регулације

за цело грађевинско подручје Р 1:10000

12. Заштита културних добара Р 1:10000

**Члан 4.**

ГУП са аналитичко-документационом основом чува се трајно у Градској управи града Врања.

**Члан 5.**

ГУП план мора бити доступан на увид јавности (правним и физичким лицима) у току важења плана у седишту доносиоца и путем интернет стране органа надлежног за доношења планског документа.

**Члан 6**

Текстуални део ГУП-а објавити у „Службеном гласнику града Врања“.

**Члан 7.**

Даном ступања на снагу ове одлуке престаје да важи Генерални урбанистички план Врања („Службени гласник Града Врања“број 7/2010).

**Члан 8.**

Одлука ступа на снагу осмог дана од дана објављивања у **„Службеном гласнику** **града Врања“**

**СКУПШТИНА ГРАДА ВРАЊА**

**18.12.2018.године, број:35-114/2018-10**

**ПРЕДСЕДНИК СКУПШТИНЕ**

**Дејан Тричковић,спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**