На основу чл. 48.ст.1, 5 и 6. и чл. 49. ст.1. Закона о локалним изборима („Службени гласник Републике Србије“, број 129/07, 34/10 – одлука УС и 54/11) и чл. 13. Пословника Скупштине града Врања („Службени гласник града Врања“, број 3/18-пречишћен текст), Скупштина града Врања, на седници одржаној 18.12.2018.године, донела је

**О Д Л У К У**

**О ПОТВРЂИВАЊУ МАНДАТА ОДБОРНИКА**

**СКУПШТИНЕ ГРАДА ВРАЊА**

**I**

Потврђује се додељени мандат одборника - Слађани Димчић из Врања, ул. Ла Мартинова 11, првом следећем кандидату са Изборне листе„ЗАЈЕДНО ЗА ВРАЊЕ“ – Социјалистичка партија Србије – Ивица Дачић.

**II**

Мандат одборника почиње да тече даном потврђивања мандата одборника.

**III**

Мандат новог одборника траје до истека мандата одборника коме је престао мандат.

**IV**

Одлуку објавити у „Службеном гласнику града Врања“.

**О б р а з л о ж е њ е**

Одредбама чл. 48.ст. 1, 5. и 6. и чл. 56. Закона о локалним изборима и чл. 13. Пословника Скупштине града Врања, прописано је да када одборнику престане мандат пре истека времена на које је изабран, мандат се додељује првом следећем кандидату на изборној листи коме није додељен мандат, а када одборнику који је изабран са коалиционе изборне листе престане мандат пре истека времена на које је изабран, мандат се додељује првом следећем кандидату на изборној листи коме није додељен мандат. О потврђивању мандата одборника, на основу извештаја Верификационог одбора, Скупштина одлучује јавним гласањем. Верификациони одбор чине три члана- одборника са три изборне листе које су добиле највећи број одборничких мандата у Скупштини. Када Скупштина после конституисања одлучује о потврђивању мандата нових одборника, у гласању, поред одборника, могу учествовати и кандидати којима су мандати додељени у складу са законом и који имају уверење Изборне комисије да су изабрани. Мандат новог одборника траје до истека мандата одборника коме је престао мандат. Од кандидата се пре потврђивања мандата прибавља писана сагласност да прихвата мандат.

У складу са поменутом регулативом, а на основу поднетог извештаја Изборне комисије Града Врања, Верификациони одбор је утврдио да је издато уверење за одборника, кандидату са Изборне листе„ЗАЈЕДНО ЗА ВРАЊЕ“ – Социјалистичка партија Србије – Ивица Дачић у сагласности са извештајем Градске изборне комисије, те је и одлучила као у диспозитиву Одлуке.

***Поука о правном средству:*** Против Одлуке може се изјавити жалба Управном суду Београд-Одељењу у Нишу у року од 48 часова од дана доношења ове одлуке.

**СКУПШТИНА ГРАДА ВРАЊА**

**18.12.2018. године, број: 02-234/2018-10**

**ПРЕДСЕДНИК СКУПШТИНЕ**

**Дејан Тричковић, спец.двм**