На основу чл. 13 ст.2 и 3 Закона о локалној самоуправи ( „ Службени гласник РС“ бр.129/07, 83/14-др.закон, 101/16- др. закон и 47/18), чл. 180 Статута града Врања (Службени гласник града Врања“ бр. 3/2018- пречишћен текст), Скупштина града Врања на седници одржаној дана 18.12. 2018. године, донела је:

**ОДЛУКУ**

**О УСПОСТАВЉАЊУ САРАДЊЕ ИЗМЕЂУ**

**ГРАДА ВРАЊА, РЕПУБЛИКА СРБИЈА И ОПШТИНЕ БРОД, РЕПУБЛИКА СРПСКА**

**I**

Успоставља се сарадња између града „Врања“( Република Србија) и општине „Брод“,( Република Српска), на утврђеним обостраним намерама сарадње у областима привреде, културе, спорта, образовања и другим областима од заједничког интереса обеју страна као и међусобне сарадње са фирмама, институцијама, организацијама и удружењима грађана и међусобно учешће локалних заједница у циљу унапређења сарадње.

**II**

За остваривање сарадње из чл. 1. ове Одлуке, град Врање и општина Брод потписаће споразум о сарадњи, а на основу ког ће израдити програм сарадње из области битних за јачање односа двеју страна.

**III**

Овлашћује се др. Слободан Миленковић, градоначелник града Врања, да у име града потпише Споразум о сарадњи са општином Брод, Република Српска.

**IV**

За реализацију ове Одлуке, средства се обезбеђују у буџету града Врања.

**V**

Одлуку о успостављању сарадње, доставити Влади Републике Србије на давању сагласности, у складу са Законом.

**VI**

Одлуку по добијеној сагласности Владе, објавити у Службеном гласнику града Врања.

**СКУПШТИНА ГРАДА ВРАЊА**

**18.12.2018.године, број:02-239/2018-10**

**ПРЕДСЕДНИК СКУПШТИНЕ**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**