На основу члана 46. став 1. тачка 8. Закона о локалној самоуправи ( „Службени гласник РС“, број: 129/2017, 83/2014, 101/2016 и 47/2018), члана 29. став 4. Закона о смањењу ризика од катастрофа и управљању ванредним ситуацијама („Службени гласник РС“, број: 87/18), члана 61.Статута града Врања („Службени гласник града Врања“ број 18/18-пречишћен текст), Скупштина града на седници одржаној дана:18.12.2018.године, донело је

**ОДЛУКУ**

**О УСПОСТАВЉАЊУ САРАДЊЕ ГРАДА ВРАЊА СА ГРАДОВИМА И ОПШТИНАМА У СЛИВУ ЈУЖНЕ МОРАВЕ**

**Члан 1.**

Град Врање успоставља сарадњу са градовима и општинама у сливу Јужне Мораве у складу са потребом интензивирања сарадње између градова и општинама у сливу Јужне Мораве у циљу смањивања заједничких ризика и брзог опоравка након елементарних непогода и других несрећа.

**Члан 2.**

Специфични циљеви сарадње градова и општина у сливу Јужне Мораве биће развој јединица цивилне заштите опште намене, прикупљање, обрада и размена података између градова и општина и републичких установа о хазардима, изложености хазардима, осетљивост на хазарде и капацитетима за одговор и брз опоравак, заједничко планирање и спровођење инфраструктурних мера у складу са препорукама, студијама и анализама за проблем поплава у сливу Јужне Мораве, оцењивање сеизмичког хазарда, јачање хоризонталне и вертикалне комуникације ради унапређења система ране најаве, развој стратегије планирања финансијских средстава и унапређење процеса процене штете и обнове након елементарне непогоде.

**Члан 3.**

У складу са чланом 1. ове Одлуке, Град Врање прихвата одредбе Протокола о сарадњи градоваи општина у сливу Јужне Мораве.

**Члан 4.**

У име Града Врања Протокол о сарадњи градова и општина у сливу Јужне Мораве потписаће градоначелник .

**Члан 5.**

Одлука ступа на снагуосмог дана од дана објављивања у „Службеном гласнику Града Врања“.

**СКУПШТИНА ГРАДА ВРАЊА**,

**18.12.2018.године, број: 02-240/2018-10**

**ПРЕДСЕДНИК СКУПШТИНЕ**

**Дејан Тричковић , спец.двм**