На основу чл.99 Закона о планирању и изградњи („Сл. гласник РС“, бр.72/2009, 81/2009-испр., 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014 и 145/2014), чл. 21. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ( „ Сл. гласник РС“, бр. 16/2018), чл. 10. и чл.42 Одлуке о грађевинском земљишту у јавној својини града Врања („Сл. гласник града Врања“, бр. 44/16), чл. 32. став 1. тачка 22) и 24) Статута града Врања („ Сл.гласник града Врања“, бр. 18/18-пречишћен текст ), чл. 136., чл. 140. и чл.141. Закона о о општем управном поступку („Сл.гласник РС“, бр. 18/2016) Скупштина града Врања, на седници одржаној 18.12.2018.године, доноси

**Р Е Ш Е Њ Е**

**О ОТУЂЕЊУ ГРАЂЕВИНСКОГ ЗЕМЉИШТА У ЈАВНОЈ СВОЈИНИ**

**I ОТУЂУЈЕ СЕ**, уз накнаду у новцу, неизграђено грађевинско земљиште са катастарске парцеле број 8676/4 КО Врање 1, у површини од 284 м2 у јавној својини града Врања, са наменом становањa малих густина - изградња двојних стамбених објеката, на основу услова предвиђених у Плану Генералне Регулације зоне 2 у Врању, ПД“ 7. ЈУЛИ ПРОМЕТ“ ДОО ВРАЊЕ из Врања, ул. Краља Стефана Првовеначног бр. 240, које заступа зак.заступник Новица Стошић из Врања, у спроведеном поступку јавног надметања, по почетној тржишној цени од 2.521,00 динара по м2 односно у укупном износу од 715.964,00 динара.

**II**  Уплаћени гарантни износ у висини од 20% почетне цене наведене кат. парцеле у висини од 143.193,00 динара, урачунава се у цену земљишта и представља приход града Врања.

**III ОБАВЕЗУЈЕ СЕ** лице из става 1.диспозитива овог решења да у року од 15 дана од дана достављања решења о отуђењу грађ. земљишта уплати преостали износ купопродајне цене.

**ОБАВЕЗУЈЕ СЕ** лице из става 1. диспозитива овог решења да у року од 30 дана од дана достављања решење о отуђењу грађ.земљишта, закључи уговор о отуђењу грађевинског земљишта са Градоначелником града Врања, и њиме регулише међусобна права и обавезе.

У случају не приступања закључењу поменутог уговора, Скупштина града Врања ће донети решење о стављању ван снаге овог Решења о отуђењу грађевинског земљишта.

**IV** Oво решење је коначно.

**О б р а з л о ж е њ е**

Градско веће Града Врања је ради отуђења неизграђеног грађевинског земљишта у јавној својини, а на основу Програма отуђења грађевинског земљишта за 2018.год.(„Сл.гласник града Врања“, бр. 8/2018), расписало јавни оглас у дневном листу „Српски телеграф“, дана 07.09.2018.год. и исти је објављен на званичном веб сајту града Врања.

По истеку рока из поменутог огласа, Комисија за спровођење поступка отуђења или давања у закуп грађевинског земљишта у јавној својини образована решењем Скупштине града Врања бр. 02-128/2018-10 од 16.05.2018.год., је на својој седници одржаној дана 12.10.2018.године, спровела поступак јавног надметања по једној пристиглој пријави. На седници Комисије, утврђено је: да се за кат. парцелу бр. 8676/4 КО Врање 1, пријавило ПД“ 7. ЈУЛИ ПРОМЕТ“ ДОО ВРАЊЕ из Врања, ул. Краља Стефана Првовеначног бр. 240, чија је пријава за учествовање у поступку јавног надметања била благовремена и потпуна, имајући у виду да је иста поднета дана 05.10.2018.године, да су уз исту приложени прописани прилози из јавног огласа, односно, да садржи име, презиме, адресу, број личне карте, број телефона, да је иста потписана од стране пријављеног лица, да је учесник уз пријаву приложио потврду- извод из банке о уплати депозита у висини од 20% почетне цене за конкурисану парцелу у висини од 143.193,00 динара, да је уз пријаву поднео Уверење о измиреним пореским обавезама Одсека локалне пореске администрације града Врања бр. 436-4-3197/2018 од 02.10.2018.године, назив пословне банке са бројем жиро рачуна на који се може извршити повраћај депозита.

Имајући у виду да је у поступку јавног надметања учествовало само једно лице, и то лице из става 1. диспозитива овог решења, и да је заступник истог прихватио почетни износ цене за отуђење неизграђеног грађ. земљишта, поступак јавног надметања је завршен у складу са одредбама чл. 24. Одлуке о грађевинском земљишту у јавној својини града Врања ( „Сл. гласник града Врања“, бр. 44/16).

У складу са одредбом чл. 32. и 34. у вези са чл. 21. Одлуке о грађевинском земљишту у јавној својини града Врања („Сл.гласник града Врања“, бр. 44/2016) Комисија је донела Одлуку о избору најповољнијег понуђача.

На основу чл. 10. Одлуке о грађевинском земљишту у јавној својини града Врања ( „Сл. гласник града Врања“, бр. 44/16) а по правноснажности Одлуке о избору најповољнијег понуђача, донета је одлука као у диспозитиву овог решења.

**ПОУКА О ПРАВНОМ СРЕДСТВУ:** Против овог решења може се покренути управни спор пред Управним судом.

**СКУПШТИНА ГРАДА ВРАЊА,**

**18.12.2018.године, број: 463-168/2018-10**

**ПРЕДСЕДНИК СКУПШТИНЕ,**

**Дејан Тричковић, спец. двм**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**