На основу чл. 134 Закона о социјалној заштити ( Службени гласник РС, бр. 24/11 ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон и 4718), чл.9 Одлуке о оснивању Јавне установе “Центар за развој локалних услуга социјалне заштите“ у Врању ( Службени гласник града Врања бр. 23/11), чл.21 Статута Јавне установе “Центар за развој локалних услуга социјалне заштите“ у Врању и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17), Скупштина града Врања, на седници одржаној дана 20.12.2018. године, донела је:

**Р Е Ш Е Њ Е**

**О ИМЕНОВАЊУ ДИРЕКТОРА ЈАВНЕ УСТАНОВЕ**

**„ЦЕНТАР ЗА РАЗВОЈ ЛОКАЛНИХ УСЛУГА СОЦИЈАЛНЕ ЗАШТИТЕ“ ВРАЊЕ**

**I**

**ИМЕНУЈЕ СЕ** Ивана Тасић, дипл.правник из Врања, за директора Јавне установе „Центар за развој локалних услуга социјалне заштите“ Врање на мандатни период од 4 године.

**II**

Решење је коначно.

**III**

Ступањем на снагу овог Решења престаје да важи Решење о именовању Иване Тасић, дипл.правника из Врања за вршиоца дужности директора „Центра за развој локалних услуга социјалне заштите“ Врање бр.02-12/2018-10 од 25.01.2018. године.

**IV**

Решење ступа на снагу даном доношења и објавиће се у Службеном гласнику града

Врања.

**Образложење**

Правни основ за доношење овог Решења садржан је у чл. 134 Закона о социјалној заштити (Службени гласник РС, бр. 24/11 ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон 47/18), чл.9 Одлуке о оснивању Јавне установе “Центар за развој локалних услуга социјалне заштите“ у Врању ( Службени гласник града Врања бр. 23/11), чл.21 Статута Јавне установе “Центар за развој локалних услуга социјалне заштите“ у Врању и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17.

Чл. 134 Закона о социјалној заштити предвиђа да услове за избор и разрешење директора, састав, делокруг и начин деловања, као и друга питања која се односе на директора, управни и надзорни одбор установе социјалне заштите кога је именовала Република Србија, аутономна покрајина или јединица локална самоуправе, уређује се Одлуком о оснивању или Статутом те Установе у складу са законом.

Чл. 9 Одлуке о оснивању јавне установе Центар за развој локалних услуга социјалне заштите Врање ( Службени гласник 23/11-пречишћен текст), одређено је да директора Центра именује Скупштина града на основу конкурса а по прибављеном мишљењу Управног одбора Центра под условима на начин и по поступку прописаним Законом и Статутом Центра. Директор Центра именује се на период од 4 године и исто лице може поново бити бирано.

Дана 05.10.2018. године, Управни одбор Јавне установе “Центар за развој локалних услуга социјалне заштите“ у Врању, донео је Одлуку о расписивању конкурса за избор и именовање директора ове установе на мандатни период од 4 године, а потом је Конкурс објављен у публикацији Националне службе за запошљавање „ Послови „ бр.799 од 17.10.2018. године.

На седници одржаној дана 14.11.2018. године, Управни одбор утврдио је да је на расписаном конкурсу стигла једна пријава и то послата од стране Иване Тасић, дипл.правника из Врања која је благовремена и потпуна у погледу све потребне документације и испуњености услова кандидата за именовање на месту директора Установе. По утврђивању испуњености формалних услова кандидата, Управни одбор је донео Одлуку и дао мишљење да кандидат имајући у виду досадашњи рад у својству вршиоца дужности директора Установе и поднети програм рада, може одговорити свим задацима у функционисању и даљем развоју установе.

Поступајући сагласно Законом прописаном поступку за именовање директора Јавне установе “Центар за развој локалних услуга социјалне заштите“ Врање , Комисија за мандатно имунитетска и административна питања и избор и именовања Скупштине града, као овлашћени предлагач према члану 51 ст 1 тач. 2 Пословника Скупштине града Врања, утврдила је предлог да се за директора Јавне установе “Центар за развој локалних услуга социјалне заштите“ Врање именује Ивана Тасић, дип.правник из Врања која испуњава све прописане услове одређене Законом о Социјалној заштити, Одлуком о оснивању Јавне установе “Центар за развој локалних услуга социјалне заштите“ Врање и Статутом ове установе, што је аргументовано приложеним писаним доказима.

Поука о правном средству: Против овог Решења може се поднети тужба Вушем суду у Врању, у року од 30 дана од дана пријема Решења.

**СКУПШТИНА ГРАДА ВРАЊА**

**20.12.2018.године, број:02-242/2018-10**

**ПРЕДСЕДНИК СКУПШТИНЕ**

**Дејан Тричковић, спец.двм,**